**PASKAIDROJUMA RAKSTS**

**par Jelgavas novada pašvaldības saistošajiem noteikumiem**

“Licencētai makšķerēšanai Lielupē, Jelgavas un Ozolnieku novados 2019.-2023.gadam”

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Saistošo noteikumu projekta nepieciešamības raksturojums | * 1. Zvejniecības likuma 10.panta piektā daļa nosaka, ka pašvaldība izdod saistošos noteikumus par licencēto makšķerēšanu, licencēto vēžošanu vai licencētajām zemūdens medībām tās administratīvajā teritorijā esošajos ūdeņos, ja saskaņā ar normatīvajiem aktiem par licencēto makšķerēšanu, licencēto vēžošanu un licencētajām zemūdens medībām šajos ūdeņos paredzēta makšķerēšanas, vēžošanas vai zemūdens medību tiesību izmantošana ar īpašām atļaujām (licencēm).   2. Makšķerēšanas kārtību regulē Ministru kabineta 2015.gada 22.decembra noteikumi Nr.800 „Makšķerēšanas, vēžošanas un zemūdens medību noteikumi”. Kā izriet no šo noteikumu 46.punkta, tad Pašvaldības administratīvajā teritorijā esošo ūdeņu zivju un vēžu resursu saudzēšanas, bioloģiskās daudzveidības un ilgtspējīgas ieguves nodrošināšanai, īpaši aizsargājamo, ierobežoti izmantojamo zivju sugu un to biotopu aizsardzībai, ietekmes uz vidi samazināšanai un makšķerēšanas, vēžošanas un zemūdens medību tūrisma attīstības veicināšanai pašvaldība ar saistošajiem noteikumiem ir tiesīga noteikt no šiem noteikumiem atšķirīgu makšķerēšanas, vēžošanas un zemūdens medību kārtību, ja: 46.1. saskaņā ar normatīvajiem aktiem par licencētās makšķerēšanas, vēžošanas un zemūdens medību kārtību tās administratīvās teritorijas ūdeņos tiek organizēta licencētā makšķerēšana, vēžošana vai zemūdens medības.   3. Licencētās makšķerēšanas, vēžošanas un zemūdens medību kārtību reglamentē Ministru kabineta 2015.gada 22.decembra noteikumu Nr.799 „Licencētās makšķerēšanas, vēžošanas un zemūdens medību kārtība”. Šo noteikumu 3.punkts nosaka, ka Licencēto makšķerēšanu, vēžošanu vai zemūdens medības Baltijas jūras vai Rīgas jūras līča piekrastes ūdeņos, publiskos ezeros un upēs, kā arī ezeros un upēs, kurās zvejas tiesības pieder valstij, organizē vietējā pašvaldība, kuras administratīvajā teritorijā atrodas attiecīgie ūdeņi, bet privātos ūdeņos, kuros zvejas tiesības nepieder valstij, – privāto ūdeņu īpašnieks vai pašvaldības vai privāto ūdeņu īpašnieka pilnvarota persona (turpmāk – organizētājs).   4. Licencētā makšķerēšana tiek organizēta ar nolūku: * uzlabot zivju krājumu aizsardzību un racionālu izmantošanu; * iegūt papildus līdzekļus zivju krājumu pavairošanai un aizsardzībai; * organizēt zivju ieguves kontroli; * veicināt aktīva un veselīga dzīvesveida attīstību; |
| 2. Īss saistošo noteikumu projekta satura izklāsts | 2.1. Saistošo noteikumu projekts izstrādāts saskaņā ar Ministru kabineta 2015.gada 22.decembra noteikumiem Nr.799 „Licencētās makšķerēšanas, vēžošanas un zemūdens medību kārtība”.  2.2. Saistošie noteikumi nosaka licencēto makšķerēšanu Lielupē Jelgavas un Ozolnieku novadu administratīvajā teritorijā, posmā no Staļģenes tilta līdz Bauskas novada administratīvajai teritorijai  2.4. Nolikumā iekļauts - Vispārīgie jautājumi; Licencētās makšķerēšanas noteikumi; Vides un dabas resursu aizsardzības prasības, kas jāievēro makšķerniekiem; Licencētās makšķerēšanas veidi, skaits un maksa par licencēm; Kārtība, kādā samazināma maksa par makšķerēšanas licencēm; Licences saturs un noformējums; Zemūdens medību licenču realizācijas kārtība; No makšķerēšanas licenču realizācijas iegūto līdzekļu izlietojums; Iegūto līdzekļu sadale un izlietojums; licencētās makšķerēšanas organizatora pienākumi un sniegtie pakalpojumi; pasākumi zivju resursu saglabāšanai, papildināšanai un aizsardzībai; makšķerēšanas un vides aizsardzības prasību ievērošanas kontrole; Nolikuma darbības laiks; Nolikuma pielikumi. |
| 3. Saistošo noteikumu projekta ietekme uz pašvaldības budžetu | Tiešas ietekmes nav |
| 4. Saistošo noteikumu projekta ietekme uz uzņēmējdarbības vidi pašvaldības teritorijā | Saistošie noteikumi uzlabos zivju krājumu aizsardzību un racionālu izmantošanu. Tiks iegūti papildu līdzekļi zivju krājumu pavairošanai un aizsardzībai. Organizēta zivju ieguves kontrole un veicināta aktīva un veselīga dzīvesveida attīstība. |
| 5. Saistošo noteikumu projekta iespējamā ietekme uz administratīvajām procedūrām | Tiešas ietekmes nav |

Domes priekšsēdētājs Z.Caune